

# AB „PANEVĖŽIO ENERGIJA“

 PATVIRTINTA:

 Energijos išteklių pirkimo komisijos

 protokolu Nr. PK-K24-2-\_\_\_

**gamtinių dujų** **dėl nenutrūkstamo gamtinių dujų tiekimo PIRKIMO DOKUMENTAI**

TURINYS

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
5. PASIŪLYMO RENGIMAS, PATEIKIMAS, KEITIMAS
6. PASIŪLYMŲ GALIOJIMO UŽTIKRINIMAS
7. PIRKIMO DOKUMENTŲ PAAIŠKINIMAS
8. VOKŲ SU PASIŪLYMAIS ATPLĖŠIMO PROCEDŪROS
9. PASIŪLYMŲ NAGRINĖJIMAS, VERTINIMAS IR PALYGINIMAS
10. pirkimo sutarties sudarymas, keitimas, nutraukimas
11. ginčų nagrinėjimas
12. BAIGIAMOSIOS NUOSTATOS
13. PRIEDAI
14. **BENDROSIOS NUOSTATOS**
	1. Įsigyjančioji organizacija – AB „Panevėžio energija“ numato pirkti gamtines dujas dėl nenutrūkstamo gamtinių dujų tiekimo (toliau – Dujas)
	2. Šis pirkimas yra vykdomas vadovaujantis Lietuvos Respublikos Vyriausybės 2003-03-03 nutarimu Nr. 277 patvirtintomis Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis ir vėlesniais šio teisės akto pakeitimais (toliau – Taisyklės).
	3. Pirkimo būdas – atviras konkursas (toliau – konkursas).
	4. Pirkimą atlieka Įsigyjančiosios organizacijos Energijos išteklių pirkimo komisija (toliau – Komisija).
	5. Skelbimas dalyvauti pirkimo procedūrose yra paskelbtas centrinėje viešųjų pirkimų informacinėje sistemoje (toliau – „CVP IS“) ir AB „Panevėžio energija“ interneto svetainėje, adresu: [www.pe.lt](http://www.pe.lt).
	6. Pirkimas atliekamas laikantis tiekėjų lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų.
	7. Dalyvių išlaidos, patirtos rengiant ir pateikiant pasiūlymus yra neatlyginamos ir AB „Panevėžio energija“ prie jokių aplinkybių nėra atsakinga už šias sąnaudas nepaisant pirkimo pravedimo procedūros ar rezultatų.
	8. AB „Panevėžio energija“ yra pridėtinės vertės mokesčio (toliau – PVM) mokėtoja.
	9. AB „Panevėžio energija“ kontaktiniai asmenys:
		1. AB „Panevėžio energija“ Pirkimų tarnybos viršininkas Aristidas Lideikis, Senamiesčio g. 113, LT-35114 Panevėžys, tel. +370 45 501045, el. paštas: a.lideikis@pe.lt;
		2. AB „Panevėžio energija“ Pirkimų tarnybos vadybininkė Lina Rutkauskienė, Senamiesčio g. 113, LT-35114 Panevėžys, tel. +370 45 501014, el. paštas: l.rutkauskiene@pe.lt;
	10. Bet kokia informacija, pirkimo dokumentų paaiškinimai, pranešimai ar kitas Įsigyjančiosios organizacijos ir tiekėjo susirašinėjimas yra vykdomas tik el. paštu, taip pat skelbiami Įsigyjančiosios organizacijos interneto svetainėje adresu: [www.pe.lt](http://www.pe.lt)
15. **PIRKIMO OBJEKTAS**
	1. Perkamų gamtinių dujų kokybiniai-techniniai rodikliai pateikti techninėje specifikacijoje (1 priedas).
	2. Dujų priėmimo vieta – Virtualus prekybos taškas, kuriame tiekėjas parduoda dujas, o AB „Panevėžio energija“ jas perka ir priima.
	3. Per ataskaitinį laikotarpį nupirktas iš tiekėjo dujų kiekis yra apskaičiuojamas vadovaujantis Lietuvos Respublikos energetikos ministro 2013-12-27 įsakymu Nr. 1-245 patvirtinto Gamtinių dujų apskaitos tvarkos aprašo redakcija ir vėlesniais šio tiesės akto pakeitimais.
	4. Esant gamtinių dujų nutraukimo ar didelio tiekimo sutrikimo LR atveju, nenutrūkstamų dujų tiekimas vykdomas vadovaujantis Lietuvos Respublikos Vyriausybės 2008-02-26 nutarimu Nr. 163 patvirtinto Gamtinių dujų tiekimo saugumo užtikrinimo priemonių aprašo galiojančia redakcija ir vėlesniais šio teisės akto pakeitimais
	5. Pirkimas neskirstomas į atskiras pirkimo dalis.
	6. Pirkimo objektas – Gamtinės dujos dėl nenutrūkstamo gamtinių dujų tiekimo į kurį įeina:
		1. **Gamtinės dujos**. Orientacinis, pagal poreikį, šaltuoju laikotarpiu 2024/2025 m.m., reikalingas nenutrūkstamo gamtinių dujų kiekio tiekimas iš saugyklos yra 365 MWh (trys šimtai šešiasdešimt penkios megavatvalandės).
		2. Gamtinių dujų saugojimo **paslauga saugykloje**. Tiekėjas privalo laikyti gamtines dujas saugykloje, laikotarpyje nuo 2024 m. lapkričio 1 d., 7.00 val. iki 2025 m. balandžio 1 d., 7.00 val
		3. **Notifikavimo ACER agentūrai paslauga**. Siekiant įgyvendinti REMIT reglamento vykdymo nuostatas, AB „Panevėžio energija“ patvirtina, jog AB „Panevėžio energija“ techninis pajėgumas yra lygus arba didesnis nei 600 000 MWh per metus. Tiekėjas pagal REMIT Įgyvendinimo reglamento 6 straipsnio 7 dalį, įsipareigoja pateikti išsamią informaciją apie sutartį abiejų šalių vardu, pranešime nurodant atitinkamus šalių duomenis, susijusius su kiekviena iš šalių, ir visą išsamią informaciją, kuri būtų buvusi pateikta, jei apie sutartį kiekviena šalis būtų pranešusi atskirai;
	7. „Imk arba Mokėk“ sąlyga yra netaikoma.
16. **TIEKĖJŲ KVALIFIKACIJOS REIKALAVIMAI**
	1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:

1 lentelė

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 3.1.1. | Tiekėjas turi teisę verstis ta veikla, kuri reikalinga pirkimo sutarčiai įvykdyti, | Lietuvos Respublikos Valstybinės energetikos reguliavimo tarybos išduotas leidimas, suteikiantis teisę verstis dujų sektoriuje licencijuojama dujų tiekimo Lietuvos Respublikoje veikla.Įsigyjančioji organizacija pati patikrins duomenis Licencijųinformacinėje sistemoje: <https://www.licencijavimas.lt/lis-epp-app/public> |

## Vertinant tiekėjo kvalifikaciją, AB „Panevėžio energija“ turi teisę pareikalauti tiekėjo papildomos informacijos ir dokumentų, jei pateikta informacija ar dokumentai neįrodo tiekėjo atitikimo keliamiems kvalifikacijos reikalavimams.

## Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią AB „Panevėžio energija“ gali įrodyti bet kokiomis teisėtomis priemonėmis.

1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
	1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją.
2. **PASIŪLYMO RENGIMAS, PATEIKIMAS, KEITIMAS**

## Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

## Tiekėjai pasiūlymus rengia lietuvių kalba. Tiekėjo ar jo įgalioto asmens pasirašytas pasiūlymas pateikiamas raštu užklijuotame voke.

## Pasiūlymas, pasirašytas tiekėjo arba jo įgalioto asmens, turi būti pateiktas raštu, adresu: AB „Panevėžio energija“ Sekretoriatas (III-ias aukštas) Senamiesčio g. 113, LT-35114 Panevėžys, Lietuva, iki 2024 m. liepos 8 d., 13.00 val. Vėliau gauti pasiūlymai nebus priimami.

## Tiekėjas, teikdamas pasiūlymą, išnagrinėja visus pirkimo dokumentus, formas ir terminus. Tiekėjo pasiūlyme nurodoma:

## 5.4.1. gamtinių dujų kaina Eur/MWh be PVM. Už patiektas gamtines dujas iš saugyklos yra taikoma kainos nustatymo metodika (formulė / aprašas) už 1 MWh ir pasiūlyme nurodomas 1 MWh gamtinių dujų kainos paskaičiavimas virtualiame prekybos taške 2024 m. birželio mėn. stoviui,

*5.4.1.1**TTFI (angl. TTF Natural GAS Index)* ***–*** *kintanti gamtinių dujų kainos dedamoji (EUR/MWh, be PVM), lygi „TTFI“ indeksui, kurio reikšmė nustatoma kiekvieną mėnesį prieš dujų tiekimo mėnesį\* einančio mėnesio* ***priešpaskutinę*** *darbo dieną, kaip tai nustatyta ICE biržos metodikoje ir yra skelbiama ICE biržos svetainėje* [*https://www.theice.com/*](https://www.theice.com/) *bei prieinama pagal licenciją duomenų tiekėjams visame pasaulyje.*

*\** ***pasiūlymo vertinimui laikoma, kad dujų tiekimo mėnuo yra 2024 m. birželio mėn. ir TTFI nustatoma pagal 2024 m. gegužės 30 d. ICE biržos metodiką, skelbiama ICE biržos svetainėje*** [***https://www.theice.com/***](https://www.theice.com/) ***ir yra lygi – 31,740 Eur/MWh.***

## *P – Pastovi dujų kainos dedamoji, t. y. tiekėjo pasiūlyta nuolaida/antkainis, kuris išreikštas Eur/MWh, be PVM. Reikšmė nurodoma dviejų skaičių po kablelio tikslumu.*

## gamtinių dujų saugojimo paslaugos kaina Eur/MWh/mėn (be PVM);

* + 1. **notifikavimo ACER agentūrai paslaugos kaina (be PVM)** už vieną atliktą notifikavimo paslaugą.
	1. Tiekėjas turi pasiūlyti visą pirkimo objektą, kuris yra nurodytas pirkimo dokumentų 2.6. p.

## Pasiūlymas turi galioti 90 dienų, skaičiuojant nuo pasiūlymo pateikimo termino dienos.

## Pasiūlymą sudaro tiekėjo raštu pateiktų dokumentų visuma:

## pasiūlymas (užpildytas 2 priedas);

## Įgaliojimo ar kito dokumento, suteikiančio teisę pasirašyti tiekėjo pasiūlymą, jei pasiūlymą pasirašė ne įmonės vadovas, o įgaliotas asmuo, kopija;

## tiekėjo atitikimą minimaliems kvalifikaciniams reikalavimams patvirtinantys dokumentai, nurodyti pirkimų dokumentų 3.1.1. p. (1 lentelė) *(jei prašoma juos pateikti);*

## jeigu pasiūlymą teikia ūkio subjektų grupė, jungtinės veiklos sutarties kopija;

## kita, tiekėjo manymu, reikalinga ir svarbi informacija susijusi su pirkimu.

* 1. Pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pavyzdžiui, surišti ar sutvirtinti kniedėmis, tai yra sutvirtinti tarpusavyje), ir paskutinio lapo antrojoje pusėje patvirtinti tiekėjo ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas tiekėjo ar jo įgalioto asmens vardas ir (ar) padėtas antspaudas (jeigu jie turi antspaudą), nurodyta pavardė, pareigos (jeigu jos yra) ir pasiūlymo lapų skaičius.
	2. Pasiūlymas įdedamas į voką, jis užklijuojamas. Ant voko turi būti užrašyta: „**PASIŪLYMAS gamtinių dujų dėl nenutrūkstamo gamtinių dujų tiekimo PIRKIMUI“**, tiekėjo pavadinimas, adresas. Taip pat, ant voko turi būti užrašas: **„Neatplėšti iki 2024 m. liepos 8 d., 13.00 val.“.**
	3. Pasiūlymas pateikiamas paštu arba per kurjerį.
	4. AB „Panevėžio energija“ neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Jeigu pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam tiekėjui. Vokas su pasiūlymu grąžinamas ir tuo atveju, jeigu pasiūlymas pateiktas neužklijuotame voke.
	5. Tiekėjas gali pateikti tik vieną pasiūlymą. Šis apribojimas taikomas ir taisyklių 9.11. papunktyje nurodytiems tiekėjams, priklausantiems susijusių įmonių grupei, t. y. visi asmenys, susiję nurodytais būdais, gali pateikti tik vieną pasiūlymą. Jeigu tokį pasiūlymą pateikia bent vienas iš tokių tiekėjų, kiti susiję asmenys dėl šio pirkimo objekto pateikti pasiūlymų negali. Jeigu atskirus pasiūlymus pateikia tiekėjai, tarpusavyje susiję pagal taisyklių 9.11.  papunktyje nurodytus kriterijus, vėliau pasiūlymą pateikusio tiekėjo dokumentai atmetami kaip neatitinkantys šiame taisyklių punkte nustatytos sąlygos.
	6. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	7. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu AB „Panevėžio energija“ jį gauna pateiktą raštu iki pasiūlymo pateikimo termino pabaigos.
1. **PASIŪLYMŲ GALIOJIMO ĮVYKDYMO UŽTIKRINIMAS**
	1. AB „Panevėžio energija“ nereikalauja, kad tiekėjo pateikiamo pasiūlymo galiojimas būtų užtikrintas Lietuvos Respublikos civilinio kodekso nustatytais prievolių įvykdymo užtikrinimo būdais.
2. **PIRKIMO DOKUMENTŲ PAAIŠKINIMAS**
	1. AB „Panevėžio energija“ atsako į kiekvieną tiekėjo rašytinį prašymą paaiškinti (patikslinti) pirkimo dokumentus per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į tiekėjų klausimus papildomai skelbiami pirkimo skelbime nurodytu interneto adresu.
	2. Nesibaigus pasiūlymų pateikimo terminui, AB „Panevėžio energija“ savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) AB „Panevėžio energija“ skelbia interneto adresu, nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, AB „Panevėžio energija“ privalo atitinkamai pratęsti pasiūlymų pateikimo terminą.
3. **VOKŲ SU PASIŪLYMAIS ATPLĖŠIMO PROCEDŪROS**
	1. Vokai su pasiūlymais bus atplėšiami Komisijos posėdyje, kuris įvyks AB „Panevėžio energija“ 201 kab. (II aukštas) Senamiesčio g. 113, Panevėžys. Posėdžio pradžia yra **2024 m. liepos 8 d., 13.00 val.**
	2. Vokų atplėšimo procedūroje turi teisę dalyvauti visi pasiūlymus pateikę tiekėjai arba jų atstovai.
	3. Atplėšus voką, pasiūlymo paskutiniojo lapo antrojoje pusėje pasirašo posėdyje dalyvaujantys Komisijos nariai.
	4. Vokų su pasiūlymais atplėšimo procedūroje dalyvaujantiems tiekėjams ar jų atstovams skelbiamas pasiūlymą pateikusio tiekėjo pavadinimas, pasiūlyme nurodyta pasiūlymo kaina Eur su PVM ir pranešama: ar pateikto pasiūlymo lapai reikiamai sutvirtinti tarpusavyje, sunumeruoti ir pasiūlymas paskutinio lapo antrojoje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymo lapų skaičius.

## Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

## Konkursui pateiktų pasiūlymų tolesnes nagrinėjimo, vertinimo ir palyginimo procedūras atlieka Komisija, nedalyvaujant pasiūlymus pateikusiems tiekėjams (arba jų atstovams).

1. **PASIŪLYMŲ NAGRINĖJIMAS, VERTINIMAS IR PALYGINIMAS**
	1. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.
	2. Komisija nagrinėdama pasiūlymą nustato:
		1. ar dalyvis pateikė kartu su pasiūlymu teikiamus dokumentus (įgaliojimą, jei atstovauja įmonę pagal įgaliojimą, ar jungtinės veiklos sutartį);
		2. ar dalyvis atitinka pirkimo dokumentuose nustatytus minimalius kvalifikacinius reikalavimus;
		3. ar nepasiūlytos per didelės AB „Panevėžio energija“ nepriimtinos kainos.
	3. Jei tiekėjas pateikė netikslius ar neišsamius duomenis apie savo kvalifikaciją, Komisija privalo tiekėjo raštu paprašyti per nurodytą terminą, ne trumpesnį kaip 3 darbo dienos, patikslinti pateiktus duomenis apie kvalifikaciją. Jei tiekėjas per nustatytą terminą nepateikia prašyme nurodytų duomenų, Komisija pasiūlymą atmeta.
	4. Komisija priima sprendimą dėl kiekvieno pasiūlymą pateikusio tiekėjo kvalifikacijos duomenų patikrinimo ir tiekėjams, kurių kvalifikaciniai duomenys neatitinka pirkimo dokumentų reikalavimų, raštu ne vėliau kaip per 2 darbo dienas nuo sprendimo dėl tiekėjo atitikties pirkimo dokumentuose nustatytiems kvalifikacijos reikalavimams priėmimo, praneša šio patikrinimo rezultatus pagrįsdama priimtus sprendimus. Teisę dalyvauti tolesnėse pirkimo procedūrose turi tik tiekėjai, kurių kvalifikaciniai duomenys atitinka pirkimo dokumentuose nustatytus minimalius kvalifikacinius reikalavimus.
	5. Komisija gali kreiptis į tiekėją, kad tiekėjas paaiškintų savo pasiūlymą, tačiau negali paprašyti, siūlyti arba leisti tiekėjui pakeisti pasiūlymo turinio esmę, t. y. pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Jei tiekėjas pateikia netikslius, neišsamius pirkimo dokumentuose nurodytus kartu su pasiūlymu tiekiamus dokumentus: tiekėjo įgaliojimą asmeniui pasirašyti pasiūlymą, jo nepatiekia, Komisija kreipiasi į tiekėją, kad šis patikslintų, papildytų arba pateiktų šiuos dokumentus per nustatytą terminą, ne trumpesnį kaip 3 darbo dienos nuo Komisijos prašymo išsiuntimo dienos.
	6. Komisija pasiūlymus vertina remdamasi mažiausios kainos kriterijumi.
	7. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, kreipiasi į tiekėją, kad per nurodytą terminą ištaisytų pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Jeigu tiekėjas per Komisijos nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
	9. Komisija gali atmesti visus pateiktus pasiūlymus, jeigu visų tiekėjų pasiūlytos kainos AB „Panevėžio energija“ per didelės ir nepriimtinos.
	10. Komisija turi atmesti tiekėjo pateiktą pasiūlymą, jeigu:
		1. Pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba Komisijos prašymu nepatikslina pateiktų netikslių ar neišsamių duomenų apie savo kvalifikaciją;
		2. pateiktas pasiūlymas neatitinka pirkimo dokumentuose nurodytų reikalavimų.
	11. Neatmesti pasiūlymai surašomi į pasiūlymų eilę kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymu yra gautas ir įregistruotas anksčiausiai.
	12. Pranešimas apie pasiūlymų eilę, laimėjusį pasiūlymą išsiunčiamas visiems pasiūlymus pateikusiems tiekėjams ne vėliau kaip per 5 darbo dienas nuo Komisijos sprendimo dėl laimėjusio pasiūlymo priėmimo.
	13. Vertinamos bus žodžiais nurodytos pasiūlymų kainos. Jeigu pasiūlyme kaina nebus nurodytas žodžiais, vertinamas bus skaičiais nurodyta kaina.
2. pirkimo sutarties sudarymas, keitimas, nutraukimas, Sąlygos
	1. Pirkimo sutartis yra sudaroma vadovaujantis Lietuvos Respublikos civiliniu kodeksu ir Taisyklėmis, o nutraukiama Pirkimo sutartyje ir Lietuvos Respublikos civiliniame kodekse nustatyta tvarka.
	2. AB „Panevėžio energija“ siūlo sudaryti pirkimo sutartį su tuo tiekėju, kurio pasiūlymas Komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 darbo dienas nuo Komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia atvykti sudaryti pirkimo sutarties.
	3. Pirkimo sutartis sudaroma nedelsiant, bet ne anksčiau negu pasibaigia pirkimo sutarties atidėjimo terminas – 5 (penkių) darbo dienų laikotarpis, kuris prasideda nuo AB „Panevėžio energija“ pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas gali būti nenustatomas, kai pasiūlymą pateikia vienas tiekėjas.
	4. AB „Panevėžio energija“ iki pirkimo sutarties sudarymo turi teisę nutraukti bet kurias pirkimo procedūras, jeigu atsiranda aplinkybių, kurių nebuvo galima numatyti.
	5. Jeigu laimėtojas raštu atsisako sudaryti pirkimo sutartį, arba iki AB „Panevėžio energija“ nurodyto laiko nepasirašo pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju AB „Panevėžio energija“ siūlo sudaryti pirkimo sutartį tiekėjui ar tiekėjams, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.
	6. Sudarius pirkimo sutartį, AB „Panevėžio energija“ kitiems pasiūlymus pateikusiems tiekėjams ne vėliau kaip per 3 darbo dienas išsiunčia pranešimus apie pirkimo sutarties sudarymą. Pranešime nurodoma, su kuo pasirašyta pirkimo sutartis, pirkimo objektas ir sutartyje nurodyta kaina.
	7. Nenutrūkstamo gamtinių dujų kiekio tiekimo laikotarpis – nuo 2024 m. lapkričio mėn. 1 d. 7.00 val. iki 2025 m. balandžio 1 d., 7.00 val.
	8. Gamtinių dujų kainodaros taisyklės, gamtinių dujų saugojimo paslaugos kaina Eur/MWh/mėn. be PVM ir notifikavimo paslaugos kaina Eur be PVM neturi būti keičiamos visą pirkimo sutarties galiojimo laikotarpį.
	9. AB „Panevėžio energija“ už atliktas paslaugas ir/ar iš iš saugyklos patiektas dujas per ataskaitinį mėnesį, sumoka iki 29-os kito mėnesio kalendorinės dienos pagal tiekėjo pateiktą PVM sąskaitą faktūrą.
	10. AB „Panevėžio energija“, nesumokėjusi sutartyje nustatytais terminais, moka tiekėjui 0,04 proc. dydžio delspinigius nuo laiku nesumokėtos sumos už kiekvieną pradelstą dieną.
	11. Sutarties sąlygos Sutarties galiojimo laiką negali būti keičiamos, išskyrus tokias Sutarties sąlygas, kurias pakeitus, nebūtų pažeisti Taisyklių 3 p. nustatyti principai ir tikslai
3. **GINČŲ NAGRINĖJIMAS**
	1. Kiekvienas pasiūlymą pateikęs tiekėjas, kuris mano, kad AB „Panevėžio energija“ nesilaikė pirkimų dokumentuose nustatytų sąlygų ir pažeidė ar ketina pažeisti jo teisėtus interesus, turi teisę pareikšti AB „Panevėžio energija“ pretenziją, taisyklėse nustatyta tvarka. Pretenzija turi būti pareikšta raštu per 5 darbo dienas nuo dienos, kurią tiekėjas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.
	2. AB „Panevėžio energija“, gavusi pretenziją, nedelsdama sustabdo pirkimo procedūrą, kol išnagrinėjama ši pretenzija ir priimamas sprendimas. Jeigu tiekėjo rašytinė pretenzija gaunama per pirkimo sutarties atidėjimo terminą, AB „Panevėžio energija“ privalo sustabdyti pirkimo procedūras, iki išnagrinės šią pretenziją ir priims dėl jos sprendimą. Jeigu dėl pretenzijų nagrinėjimo pratęsiami pirkimo sutarties pasirašymo ar kiti pirkimo procedūrų terminai, apie tai AB „Panevėžio energija“ informuoja pasiūlymus pateikusius dalyvius, nurodydama terminų atidėjimo priežastį.
	3. AB „Panevėžio energija“ išnagrinėja pretenzijas ir priima motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu praneša pretenziją pateikusiam Tiekėjui apie priimtą sprendimą. Apie pretenzijos pateikimą ir priimtą sprendimą dėl pretenzijos, AB „Panevėžio energija“ informuoja ir kitus pasiūlymus pateikusius tiekėjus. Išnagrinėjus pretenziją, šio pirkimo procedūra tęsiama.
4. **BAIGIAMOSIOS NUOSTATOS**
	1. Bet kokie AB „Panevėžio energija“ ir Tiekėjo tarpusavio santykiai, nenumatyti šiuose pirkimo dokumentuose, reguliuojami Lietuvos Respublikos įstatymais ir kitais teisės aktais.
5. **PRIEDAI**
	1. 1 priedas – Techninė specifikacija;
	2. 2 priedas – Pasiūlymo forma.

1 priedas prie pirkimo dokumentų



2 priedas prie pirkimo dokumentų

**PASIŪLYMAS**

**gamtinių dujų dėl nenutrūkstamo gamtinių dujų tiekimo PIRKIMui**

\_\_\_\_\_\_\_\_\_\_\_\_\_Nr.\_\_\_\_\_\_

 (data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

1 lentelė

|  |  |
| --- | --- |
| Tiekėjo pavadinimas (*jeigu dalyvauja ūkio subjektų grupė, surašomi visi dalyvių pavadinimai*) |  |
| Tiekėjo adresas (*jeigu dalyvauja ūkio subjektų grupė, surašomi visi dalyvių adresai*) |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Pažymime, kad pateikdami savo pasiūlymą, sutinkame su pirkimo dokumentuose nustatytomis pirkimo sąlygomis ir procedūromis.

Patvirtiname, kad atidžiai perskaitėme visus pirkimo dokumentų reikalavimus, mūsų pateikiamas pasiūlymas juos visiškai atitinka ir įsipareigojame jų laikytis vykdydami pirkimo sutartį. Taip pat įsipareigojame laikytis ir kitų Lietuvos Respublikoje galiojančių ir pirkimo objektui bei pirkimo sutarčiai taikomų teisės aktų reikalavimų.

**1 MWh gamtinių dujų kaina, prie sąlygos, kad gamtinės dujos vartojamos 2024 m. birželio mėn.:**

2 lentelė

|  |  |  |  |  |
| --- | --- | --- | --- | --- |
| Eil. Nr. | Pirkimo objektas  | TTFI (angl. TTF Natural GAS Index) **–** kintanti gamtinių dujų kainos dedamoji – lygi „TTFI“ indeksui, kurioreikšmė nustatoma prieš dujų tiekimo mėnesį\* einančio mėnesio **priešpaskutinę** darbo dieną, pagal **ICE biržos metodiką ir yra skelbiama ICE biržos svetainėje** [**https://www.theice.com/**](https://www.theice.com/)(EUR/MWh, be PVM) | Tiekėjo siūloma nuolaida/antkainis*1* nuo gamtinių dujų kainos **ICE biržoje**, EUR/MWh, be PVM | Vienos MWh kaina,EUR (be PVM) (3 -/+ 4) |
| *1* | *2* | *3* | *4* | *5* |
| 1. | 1 MWh gamtinių dujų kaina (virtualiame prekybos taške) | 31,740 | ***Nurodoma dviejų skaičių po kablelio tikslumu*** |  |

Pastabos:

**\* *Pasiūlymo vertinimui, dujų tiekimo mėnuo yra 2024 m. birželio mėn. (TTFI reikšmė 2024 m. gegužės 30 d.)***

1 *Siūlant nuolaidą, rašoma* ***„-“*** *ir nuolaidos dydis išreikštas eurais (pvz., jeigu Tiekėjas siūlo* ***1,00 Eur/MWh nuolaidą*** *nuo gamtinių dujų kainos TTF biržoje, tuomet Tiekėjas rašo*  ***̶ 1,00****).*

*Siūlant antkainį, rašoma* ***„****+****“*** *ir nuolaidos dydis išreikštas eurais (pvz., jeigu Tiekėjas siūlo* ***1,00 EurR/MWh antkainį*** *nuo gamtinių dujų kainos TTF biržoje, tuomet Tiekėjas rašo* ***+1,00****).*

**1 mėnesio gamtinių dujų saugojimo paslaugos** **kaina:**

3 lentelė

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas (Paslauga)** | **Saugomas kiekis(MWh)** | **1 MWh 1 mėnesio saugojimo paslaugos kaina, EUR be PVM**  | **Suma,** **Eur (be PVM)** |
| *1* | *2* | *3* | *4* | *5 = (3 × 4)* |
| 1. | Gamtinių dujų saugojimo paslauga (reikiamo gamtinių dujų kiekio saugojimas per mėnesį) | **365** | ***Nurodoma dviejų skaičių po kablelio tikslumu*** |  |

**Pasiūlymo kaina dėl nenutrūkstamo gamtinių dujų tiekimo:**

4 lentelė

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Mato** **vnt.** | **Kiekis** | **Mato vieneto kaina,** **Eur (be PVM)** | **Suma,** **Eur (be PVM)** |
| *1* | *2* | *3* | *4* | *5* | *6 = (4 × 5)* |
| 1. | Gamtinės dujos | MWh | **365** | ***Reikšmė atkeliama iš 2-os lentelės*** ***5 stulpelio*** |  |
| 2. | Gamtinių dujų saugojimo paslauga | mėn. | **5** | ***Reikšmė atkeliama iš 3-os lentelės*** ***5 stulpelio*** |  |
| 3. | Notifikavimas ACER agentūrai | vnt. | **1**  |  |  |
|  |  |  |  | **Viso:** |  |
|  |  |  |  | **21 % PVM** |  |
|  |  |  |  | **Iš viso:** |  |

Pasiūlymo kaina Eur su PVM iš viso: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Tiekėjas nurodo dujų saugojimo vietą ir saugyklos pavadinimą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pasiūlymas galioja iki termino, nustatyto pirkimo dokumentuose.

|  |  |  |  |  |
| --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (parašas) |  | (vardas ir pavardė) |